Die biblioteek fokus op onderwerpe rondom Suid-Afrikaanse geskiedenis en kultuurgeskiedenis, met inbegrip van die Afrikaanse taal, onderwysgeskiedenis, kerkgeskiedenis, geskiedenis van plekke en plekname, militêre geskiedenis en erfenisbewaring. Die Groot Trek, Voortrekkermonument, Anglo-Boereoorlog, Grensoorlog, Suid-Afrikaanse persoonlikhede en familiegeskiedenis maak deel uit van die gespesialiseerde fokus. Familienavorsing word toenemend gewilder en die biblioteek is ŉ ryk bron van inligting rondom dié tema. Die biblioteek huisves ook boeke en elektroniese bronne van die Genealogiese Genootskap van Suid-Afrika (GGSA) se noorderlike tak.